**Samtykkeerklæring i henhold til Lov om behandling af personoplysninger**

**(persondataloven) ved ansøgning til Alice Agnes Kampps Legat for Blinde-Døve**

Undertegnede

Navn:

Adresse:

E-mail:

Telefonnummer:

meddeler herved samtykke til, at de personlige oplysninger, som jeg giver til Fonden i forbindelse med Fondens behandling af min ansøgning om støtte, må opbevares og behandles af Fonden og Fondens daglige administration, som varetages af Foreningen Danske DøvBlinde FDDB, jf. tillige nedenfor. Jeg er bekendt med, at Fonden ikke vil kunne behandle min ansøgning, hvis dette samtykke ikke gives sammen med ansøgningen, og at ansøgningen i så fald uden yderligere varsel vil blive makuleret/slettet uden behandling.

Mit meddelte samtykke kan frit tilbagekaldes. Tilbagekaldes samtykket inden ansøgningen er behandlet i Fonden, vil ansøgningen bortfalde, og ansøgningen vil herefter blive makuleret/slettet.

Imødekommes ansøgningen ikke efter behandling i Fonden, vil ansøgningen blive slettet/makuleret senest 3 måneder efter behandlingen. Imødekommes ansøgningen, vil ansøgningen blive slettet efter udbetaling af legatet, når lovgivningskravene er opfyldt (jf. nedenstående).

I forbindelse med Fondens administration af udbetalinger under modtagne og godkendte ansøgninger samarbejder Fondens administration med en række eksterne parter, herunder revision, pengeinstitutter og relevante myndighederne inkl. SKAT, og videregiver i den forbindelse almindelige personoplysninger til disse. Herudover videregives i forbindelse med indberetning af udbetalinger cpr.-nummer til SKAT.

En række oplysninger omkring tilsagn og afslag opbevares tidsubegrænset, hvis oplysningerne skønnes at have bl.a. historisk og/eller statistisk værdi.

Nærmere oplysninger om Fondens og Foreningen Danske DøvBlinde FDDBs behandling af personoplysninger kan findes under Privatlivspolitik på [www.fddb.dk](http://www.fddb.dk)

\_\_\_\_\_\_\_\_\_\_\_\_\_\_\_\_\_, den \_\_\_\_\_\_\_\_\_\_\_\_\_\_\_\_\_\_ 20

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Som ansøger